Israelmusthear - Die Groot Keuse
Die Groot Keuse
Vers 25: Moses het verkies om liewer sleg behandel te word saam met die volk van God as om ŉ tyd lank die genot van die sonde te geniet.
Heb.12:2 – Hier sien ons dat Jesus ook gekies het….vir die vreugde wat vir Hom voorgehou is, die kruis verdra het, en die skande verag het.
So staan ons ook gedurig voor ‘n keuse, elke dag kies ons. Daar kom uitdagings, versoekings, soms in ŉ splitsekonde, wat ons moet kies, wat God met ons praat, en waar die Satan ook met ons praat, al is ons gered kies ons soms verkeerd. Maar op daardie oomblik as ek voor God staan en ek sê: Here! ek erken ek het verkeerd gekies!
Jy besef dat jy ŉ paar trappe afgedaal het in jou geestelike lewe. En dis ook nie altyd maklik om daardie trappe weer op te klim nie, want dis makliker om afdraende te gaan as om op te klim. Hoe verder jy afgly, hoe meer word jou visie ingeperk en hoe hoer jy klim, jy word moeg, jou spiere is tam, maar met elke trap kan jy beter sien.
Sal ons dan nie onsself eerder skaar aan die kant van Moses en aan die kant van ons Here Jesus!? Jongmense! Julle wat op die drumpel van jul lewens staan, daar is groot keuses wat julle moet maak.
Ons wat ouer is, sal erken dat ŉ groot deel van ons lewens soos dit nou is, was bepaal deur die keuses wat ons gemaak het toe ons nog jonk was. Ons loopbaan, die lewensmaat wat ons gekies het, het ons gekies toe ons nog jonk was en om dit nou te prober verander kan soms groot ontwrigting veroorsaak… daarom is dit genade van God om reg te kies….
All days 155479